ՀԱՍՏԱՏՎԱԾ Է

Եվրասիական տնտեսական բարձրագույն խորհրդի
«\_\_\_» \_\_\_\_\_\_\_-ի 2015 թվականի
թիվ \_\_\_\_\_\_\_\_\_\_ որոշմամբ

ԲՅՈՒՋԵ

Եվրասիական տնտեսական միության 2016 թվականի

Հոդված 1

Հաստատել Եվրասիական տնտեսական միության (այսուհետ՝ Միության) 2016 թվականի բյուջեն եկամուտների գծով՝ 7 734 627,0 հազ. ռուսական ռուբլի եւ ծախսերի գծով՝ 7 734 627,0 հազ. ռուսական ռուբլի։

Հոդված 2

Հաստատել Միության 2016 թվականի բյուջեի եկամուտների կառուցվածքը՝ համաձայն թիվ 1 հավելվածի։

Հոդված 3

Հաստատել Միության 2016 թվականի բյուջեի ծախսերի գերատեսչական կառուցվածքը՝ համաձայն թիվ 2 հավելվածի։

Հոդված 4

Ճշգրտել Եվրասիական տնտեսական բարձրագույն խորհրդի՝ 2014 թվականի դեկտեմբերի 23-ի թիվ 100 («ԾՕՀ») որոշմամբ հաստատված՝ Միության 2015 թվականի բյուջեի 4-րդ հոդվածով սահմանված բազային դրույքաչափը՝ համաձայն 7,0 տոկոս կազմող սպառողական գների աճի կանխատեսվող ինդեքսի եւ այն 2016 թվականի համար սահմանել 27 689,34 ռուսական ռուբլու չափով։

Ճշգրտել Միության դատարանի դատավորի՝ Եվրասիական տնտեսական բարձրագույն խորհրդի՝ 2014 թվականի հոկտեմբերի 10-ի թիվ 82 որոշման 2-րդ կետով սահմանված ամսական դրամական վաստակը՝ համաձայն 7,0 տոկոս կազմող սպառողական գների աճի կանխատեսվող ինդեքսի եւ այն 2016 թվականի համար սահմանել 417 300,0 ռուսական ռուբլու չափով։

**Հոդված 5**

Միության բյուջեի միջոցների կարգադրիչը (ստացողը) պայմանագրեր կնքելիս իրավունք ունի կանխավճարներ կատարելու պայմանագրի գումարի մինչեւ 70 տոկոսի չափով, իսկ կապի ծառայությունների տրամադրման, պարբերական եւ տեղեկատվական հրատարակությունների բաժանորդագրման ու դրանց ձեռքբերման, գիտական, մեթոդական, գիտագործնական եւ այլ կոնֆերանսների մասնակցելու, որակավորման բարձրացման կազմակերպման, ավիա եւ երկաթուղային տոմսերի, քաղաքային եւ արվարձանային տրանսպորտով երթեւեկելու համար նախատեսված տոմսերի ձեռքբերման, հյուրանոցում կացության համար վճարների մասին պայմանագրեր, ինչպես նաեւ ծառայողական տարածքների վարձակալության, քաղաքացիական պատասխանատվության ապահովագրման պայմանագրեր կնքելիս՝ պայմանագրի գումարի մինչեւ 100 տոկոսի չափով։

Հոդված 6

Եվրասիական տնտեսական բարձրագույն խորհրդի այն որոշումները, որոնց իրականացման համար Միության 2016 թվականի բյուջեի շրջանակներում ֆինանսական ապահովում նախատեսված չէ, ենթակա չեն կատարման 2016 թվականին։

Այն դեպքում, երբ նշված որոշումների իրականացման համար ֆինանսական ապահովում նախատեսված է ոչ լրիվ ծավալով, այդ որոշումներն իրականացվում են Միության 2016 թվականի բյուջեով նախատեսված միջոցների սահմաններում։

Հոդված 7

Սահմանել, որ Միության 2016 թվականի բյուջեում Միության ինտեգրված տեղեկատվական համակարգի ստեղծման, գործունեության ապահովման եւ զարգացման համար նախատեսված 734 095,0 հազ. ռուսական ռուբլի կազմող միջոցներն օգտագործվում են միայն նշված նպատակներով եւ չեն կարող վերաբաշխվել Միության 2016 թվականի բյուջեով նախատեսված ծախսերի այլ հոդվածների ֆինանսավորման համար։

2016 թվականի հունվարի 1-ի դրությամբ Եվրասիական տնտեսական հանձնաժողովի (այսուհետ՝ Հանձնաժողով) հաշիվների վրա ձեւավորված եւ Միության 2015 թվականի բյուջեում Հանձնաժողովի կողմից Միության ինտեգրված տեղեկատվական համակարգի ստեղծման, գործունեության ապահովման եւ զարգացման համար նախատեսված միջոցները բացառության կարգով պահպանում են նպատակային բնույթն ու օգտագործվում են 2016 թվականին այդ նույն նպատակներով՝ որպես Միության 2016 թվականի բյուջեի համար Հանձնաժողովի կողմից նախատեսված գերածախսերի լրացուցիչ ֆինանսավորում։

Հոդված 8

Սահմանել, որ քաղ. Մոսկվա, Բասմաննի 1-ին նրբանցք, տուն 6, շին. 4 հասցեում տեղակայված վարչական շենքի պահպանման եւ տեխնիկական հագեցվածության ապահովման աշխատանքների ու ծառայությունների իրականացման համար Միության 2016 թվականի բյուջեում նախատեսված 80 560,3 հազ. ռուսական ռուբլի կազմող միջոցներն Հանձնաժողովի կողմից օգտագործվում են միայն նշված նպատակներով եւ չեն կարող վերաբաշխվել Միության 2016 թվականի բյուջեով նախատեսված ծախսերի այլ հոդվածների ֆինանսավորման համար։

Հոդված 9

Սահմանել, որ 905 923,7 հազ. ռուսական ռուբլի կազմող միջոցները 2015 թվականին Ռուսաստանի Դաշնության կողմից փոխանցվում են Միության բյուջեի հաշիվներին՝ Միության 2016 թվականի բյուջեում Ռուսաստանի Դաշնության՝ բաժնեմասային ներդրում կատարելու հաշվին։

ՀԱՎԵԼՎԱԾ ԹԻՎ 1

Եվրասիական տնտեսական միության 2016 թվականի բյուջեի

ԿԱՌՈՒՑՎԱԾՔ

Եվրասիական տնտեսական միության 2016 թվականի բյուջեի եկամուտների

|  |
| --- |
| (հազ. ռուսական ռուբլի) |

| Անվանումը | Եկամուտների դասակարգման ծածկագրի կառուցվածքը | Գումարը |
| --- | --- | --- |
| Միության բյուջեի ադմինիստրատորի ծածկագիրը  | Եկամուտների տեսակի ծածկագիրը |
| Խմբի (ենթախմբի) ծածկագիրը | Տարրի ծածկագիրը |
| ԸՆԴԱՄԵՆԸ ԵԿԱՄՈՒՏՆԵՐ | 7 734 627,0 |
| Եվրասիական տնտեսական հանձնաժողով | 1 | 0 |  |  |  |  | 7 734 627,0 |
| Միության բյուջեի հաշվին Միության անդամ պետություններից ստացվող մուտքերը  | 1 | 0 | 1 | 0 |  |  | 7 734 627,0 |
| Միության անդամ պետությունների բաժնեմասային ներդրումները | 1 | 0 | 1 | 1 |  |  | 7 734 627,0 |
| Հայաստանի Հանրապետության բաժնեմասային ներդրումը | 1 | 0 | 1 | 1 | 0 | 1 | 85 854,4 |
| Բելառուսի Հանրապետության բաժնեմասային ներդրումը | 1 | 0 | 1 | 1 | 0 | 2 | 352 699,0 |
| Ղազախստանի Հանրապետության բաժնեմասային ներդրումը | 1 | 0 | 1 | 1 | 0 | 3 | 549 932,0 |
| Ղրղզստանի Հանրապետության բաժնեմասային ներդրումը | 1 | 0 | 1 | 1 | 0 | 4 | 146 957,9 |
| Ռուսաստանի Դաշնության բաժնեմասային ներդրումը | 1 | 0 | 1 | 1 | 0 | 5 | 6 599 183,7 |

ՀԱՎԵԼՎԱԾ ԹԻՎ 2

Եվրասիական տնտեսական միության 2016 թվականի բյուջեի

ԳԵՐԱՏԵՍՉԱԿԱՆ ԿԱՌՈՒՑՎԱԾՔԸ

Եվրասիական տնտեսական միության 2016 թվականի բյուջեի ծախսերի

|  |
| --- |
| (հազ. ռուսական ռուբլի) |

| Անվանումը | Ծախսերի դասակարգման ծածկագրի կառուցվածքը | Գումարը |
| --- | --- | --- |
| Միջոցների կարգադրիչների (ստացողների) ծածկագիրը | Ծախսերի բաժնի ծածկագիրը | Ծախսերի ուղղության ծածկագիրը | Ծախսերի հոդվածի ծածկագիրը |
| ԸՆԴԱՄԵՆԸ ԾԱԽՍԵՐ | 7 734 627,0 |
| **Եվրասիական տնտեսական հանձնաժողովի բյուջետային նախահաշիվը** |
| Եվրասիական տնտեսական հանձնաժողով | 1 | 0 |  |  |  |  |  |  | 7 365 048,0 |
| Տնտեսական ինտեգրում | 1 | 0 | 1 | 0 |  |  |  |  | 7 365 048,0 |
| Միության մարմինների գործունեության ապահովում | 1 | 0 | 1 | 0 | 1 | 0 |  |  | 7 327 908,0 |
| Անձնակազմին վճարելու համար հատկացված ծախսեր` Միության մարմինների կողմից իրենց գործառույթների կատարումն ապահովելու նպատակներով | 1 | 0 | 1 | 0 | 1 | 0 | 1 | 0 | 2 679 505,9 |
| Աշխատավարձի ծախսեր | 1 | 0 | 1 | 0 | 1 | 0 | 1 | 1 | 1 915 311,1 |
| Անձնակազմին այլ վճարումների եւ աշխատանքի վարձատրության վճարների հաշվեգրման համար հատկացված ծախսեր | 1 | 0 | 1 | 0 | 1 | 0 | 1 | 2 | 764 194,8 |
| Միության մարմինների կարիքների համար ապրանքների, աշխատանքների եւ ծառայությունների գնում | 1 | 0 | 1 | 0 | 1 | 0 | 2 | 0 | 4 648 402,1 |
| Գիտահետազոտական աշխատանքներ | 1 | 0 | 1 | 0 | 1 | 0 | 2 | 1 | 300 000,0 |
| Ապրանքների, աշխատանքների եւ ծառայությունների գնում` Միության ինտեգրված տեղեկատվական համակարգի ստեղծման, գործունեության ապահովման եւ զարգացման նպատակներով | 1 | 0 | 1 | 0 | 1 | 0 | 2 | 2 | 734 095,0 |
| Հիմնական միջոցների գնում | 1 | 0 | 1 | 0 | 1 | 0 | 2 | 3 | 94 173,9 |
| Ապրանքների, աշխատանքների եւ ծառայությունների այլ գնումներ | 1 | 0 | 1 | 0 | 1 | 0 | 2 | 4 | 3 520 133,2 |
| Եվրասիական տնտեսական բարձրագույն խորհրդի, Եվրասիական միջկառավարական խորհրդի եւ Եվրասիական տնտեսական հանձնաժողովի նիստերի անցկացման ապահովում | 1 | 0 | 1 | 0 | 2 | 0 |  |  | 37 140,0 |
| Եվրասիական տնտեսական բարձրագույն խորհրդի, Եվրասիական միջկառավարական խորհրդի եւ Եվրասիական տնտեսական հանձնաժողովի նիստերի անցկացումն ապահովելու համար ապրանքների, աշխատանքների եւ ծառայությունների գնում | 1 | 0 | 1 | 0 | 2 | 0 | 3 | 0 | 37 140,0 |
| **Եվրասիական տնտեսական միության դատարանի բյուջետային նախահաշիվը** |
| Եվրասիական տնտեսական միության դատարան | 2 | 0 |  |  |  |  |  |  | 369 579,0 |
| Դատական գործունեություն | 2 | 0 | 2 | 0 |  |  |  |  | 369 579,0 |
| Միության մարմինների գործունեության ապահովում | 2 | 0 | 2 | 0 | 1 | 0 |  |  | 369 579,0 |
| Անձնակազմին վճարելու համար հատկացված ծախսեր` Միության մարմինների կողմից իրենց գործառույթների կատարումն ապահովելու նպատակներով | 2 | 0 | 2 | 0 | 1 | 0 | 1 | 0 | 187 010,8 |
| Աշխատավարձի ծախսեր | 2 | 0 | 2 | 0 | 1 | 0 | 1 | 1 | 128 895,6 |
| Անձնակազմին այլ վճարումների եւ աշխատանքի վարձատրության վճարների հաշվեգրման համար հատկացված ծախսեր | 2 | 0 | 2 | 0 | 1 | 0 | 1 | 2 | 58 115,2 |
| Միության մարմինների կարիքների համար ապրանքների, աշխատանքների եւ ծառայությունների գնում | 2 | 0 | 2 | 0 | 1 | 0 | 2 | 0 | 182,568.2 |
| Հիմնական միջոցների գնում | 2 | 0 | 2 | 0 | 1 | 0 | 2 | 3 | 4 775,1 |
| Ապրանքների, աշխատանքների եւ ծառայությունների այլ գնումներ | 2 | 0 | 2 | 0 | 1 | 0 | 2 | 4 | 177 793,1 |